Amú yə nâ sí é nə́ sí Ǹtí ai é dzóm ésə é nə́ étēde. 27Ngə́ é mod yǎ á bə̄lə́ kig ǹyə́bə́ a banda wa nə́ ó kə̄ nyé yén, dzáág é dzóm ésə ǎ yi wa və́ təge sílī míńsílí myálə́dē nâ o nə mod biki; 28ńdɔ̄ ngə́ mod ziŋ a dzó ai wa nâ: "Tsíd yǎ bə́ və́ túni bəzəzə̌ bəzambá nyī", tə wabad dí nálā ó nə məsis, sə̌ kig ású ńnə́m woe, və ású fɔ̄ɔ̄ é mod ǎ kad wa dɔ́. 29Etɔm dzé mod m̀fə́ ā yi sɔ́ tsíg ǹtól yā fīlí ǹnə́m wám ? 30Ngə́ mavə́ Zāmbá ngāŋ ábōg mādí, éyə̄ bə́ nə́ ma dzǎm və́ bidzo yá ású é dzam mavə́ ai dɔ́ Zāmbá ngāŋ ?31Tɔ myǎdī, tɔ myǎnyū, tɔ myǎbɔ dzóm éfə̄ ziŋ, bɔán dzam ásə ású dúmá Zāmbá. 32Tə myálə́dē mod ziŋ m̀bə̂ mvuluná, tɔ Yúdɛn, tɔ bəháídɛn, tɔ Ndâ Zambá.